
от .................. 2025 г.
за изменение на Наредба № Н-8 от 23.03.2016 г. за подбор на военнослужещи за назначаване на длъжности в Службата на военния аташе към задграничните представителства на Република България
/обн., ДВ, бр. 28 от 2016 г., изм. бр. 49 от 2022 г./

§ 1. В чл. 6, се правят следните изменения:
1. В ал. 2, буква „г“ се изменя така:
„г) не навършват пределна възраст за изискващото се за длъжността военно звание до изтичане на срока за изпълнение на длъжността;“
2. В ал. 3 думите „ако към датата на обявяването му са изминали не по-малко от 2 години от освобождаване от предишна такава длъжност“ се заменят с „ако към датата на командироване на длъжността, за която кандидатстват, са изминали не по-малко от 3 години от освобождаване от предишна такава длъжност.“
3. В ал. 4 думите „не се допускат да участие в подбора“ се заменят с „могат да се допускат до участие в подбора при условията на ал. 5.“
§ 2. В чл. 11, ал. 2 се изменя така:
„(2) Командироването е за срок от четири години. Този срок може да бъде последващо удължаван с периоди, не по-дълги от една година, при невъзможност да бъде определен военнослужещ за заемане на длъжността.“
§ 3. Чл. 12 се изменя така:
„Чл. 12. След приключване на командироването: 
1. военнослужещите по чл. 4, т. 1 се назначават от министъра на отбраната или оправомощени от него длъжностни лица на длъжност по реда на чл. 71г от ППЗОВСРБ.
2. военнослужещите по чл. 4, т. 2 се назначават от директора на Служба „Военно разузнаване“ на длъжност по реда на чл. 90 от Правилника за устройството и дейността на Служба „Военно разузнаване“, приет с ПМС № 316 от 2020 г.“
ЗАКЛЮЧИТЕЛНА РАЗПОРЕДБА
§ 4. Наредбата влиза в сила от деня на обнародването й в „Държавен вестник“.

РАЗЧЕТ ЗА ИЗПРАЩАНЕ:
Разчет за изпращане:
Екз. 1 – КД
Екз. 2 – за ДВ
Копие – за Служба „Военно разузнаване“


